钦定古今图书集成/明伦汇编/氏族典/第188卷 > 萧该
## 钦定古今图书集成/明伦汇编/氏族典/第188卷 > 萧该

按《隋书萧该传》：“兰陵萧该者，梁鄱阳王恢之孙也。少
封攸侯。梁荆州陷，与何妥同至长安。性笃学，《诗》《书》《春
秋》《礼记》，并通大义。尢精《汉书》，甚为贵游所礼。开皇初，
赐爵山阴县公，拜国子博士。奉诏书与妥正定经史，
然各执所见，递相是非，久而不能就，上谴而罢之。该
后撰《汉书》及《文选音义》，咸为当时所贵。”